Federaţia Patronatelor din Turismul Românesc (FPTR) anunţă lansarea programului social „Litoralul pentru toţi”, care se va desfăşura între 31 mai şi 20 iunie, potrivit Antena 3 CNN. Asta înseamnă nopți de cazare mult mai ieftine în mai toate stațiunile de pe litoralul românesc, iar tarifele sunt unele cât se poate de accesibile și pornesc de la 35 de lei pentru o singură noapte de persoană.
Stațiunea din România unde o noapte de cazare costă doar 35 de lei
FPTR anunță că prețurile sunt reduse cu până la 70% față de cele din vârf de sezon, pentru că an de an, hoteluri de 2, 3 și 4 stele din toate stațiunile de pe litoralul românesc se înscriu în acest program.
Până acum, peste 65 de unități de cazare din toate stațiunile de pe litoralul românesc au aderat la program.
„Continuăm acest program de succes, pe care românii îl așteaptă în fiecare an. Este perioada în care prețurile pe litoral sunt cu până la 70% mai mici decât în vârf de sezon, iar pentru mulți turiști reprezintă, poate, singura variantă prin care pot merge în vacanță la mare câteva zile. Cele mai multe hoteluri vor fi deschise începând cu sfârșitul lunii mai, iar turiștii pot face deja rezervări de sejururi. În fiecare an, programul nostru a demonstrat că poate aduce bucurie și relaxare pentru mii de familii care doresc să viziteze litoralul românesc.
Scopul nostru este să oferim oportunitatea unui concediu accesibil pentru toți românii, indiferent de buget, într-o perioadă în care prețurile sunt mult mai avantajoase. Și în această ediție, am colaborat cu numeroși parteneri hotelieri pentru a ne asigura că oferim cele mai bune servicii și condiții de cazare. Suntem mândri că putem sprijini turismul românesc și, în același timp, să aducem satisfacție și zâmbete pe fețele turiștilor noștri.”, a declarat Dragoș Răducan, președintele FPTR, notează sursa citată mai sus.
Cât costă o noapte de cazare în stațiunea Mamaia
Potrivit tarifelor de pe site-urile hotelurilor și operatorilor de turism, până pe data de 20 iunie, românii pot petrece un sejur la mare la prețuri începând de la 35 de lei pe noapte de persoană, cazare fără mic dejun, la un hotel de 2 stele din stațiunea Eforie Nord.
În stațiunea Mamaia, prețurile pornesc de la 100 de lei pe noapte de persoană în camera dublă, ofertă valabilă la un hotel de 3 stele, iar în celelalte stațiuni din sudul litoralului, tarifele încep de la 57 de lei pe noapte de persoană în camera dublă la un hotel de 3 stele, transmite Antena 3 CNN.
Pentru cei care preferă pachete all-inclusive, acestea sunt disponibile la prețuri ce pornesc de la 200 de lei pe noapte de persoană în camera dublă la o unitate de trei stele din stațiunea Jupiter.
Horoscop zilnic 21 mai 2024. Horoscopul zilei pentru toate zodiile. Previziuni astrologice despre dragoste, bani și sănă...